stanford-oval/wikipedia huggingface dataset:
שירות הביטחון האוקראיני
מטרות הארגון

על פי החוק "אודות שירות הביטחון האוקראיני" הוגדרו מטרותיו הברורות של הארגון:
הגנת ריבונות המדינה, הסדר החוקתי, והערך הטריטוריאלי, הכלכלי והמדעי של אוקראינה מפני פעילויות ריגול של שירותי ביון זרים (סיכול ריגול)
מתן התרעה על פשעים נגד האנושות, טרור, פשע מאורגן ושחיתות
פעילות ניתוח מודיעינית בשיתוף פעולה עם ההנהגה האוקראינית
ראשי שירות הביטחון האוקראיני

| שם | תחילת כהונה | סיום כהונה | הערות |
| --- | --- | --- | --- |
| יבגני מרצ'וק | 1991 | 1994 | ראש שירות הביטחון האוקראיני הראשון |
| ולרי מאליקוב | 1994 | 1995 |  |
| ולדימיר רדצ'נקו | 1995 | 1998 |  |
| לאוניד דרקאץ' | 1998 | 2001 |  |
| לאוניד דרקאץ' | 1998 | 2001 |  |
| ולדימיר רדצ'נקו | 2001 | 2003 | קדנציה שנייה |
| איהור סמשקו | 2003 | 2005 | בתקופתו הופרדה מחלקת הביון מהארגון והפכה לסוכנות עצמאית |
| אולכסנדר טורצ'ינוב | פברואר | ספטמבר 2005 |  |
| איהור דריג'שאני | 2005 | דצמבר 2006 | בתקופתו מחלקת הצפנה ומודיעין אותות הופרדה והפכה לסוכנות עצמאית |
| ולנטין נליבאיישנקו | 2006 | 2010 |  |
| ולרי חורושקובסקי | 2010 | 2012 |  |
| איהור קלינין | פברואר 2012 | ינואר 2013 |  |
| אולכסנדר יאקימנקו | ינואר 2012 | פברואר 2013 | בתקופתו פרצו אירועי יברומאידן |
| ולנטין נליבאיישנקו | פברואר 2014 | יולי 2015 | קדנציה שנייה |
| וסיל הריצאק | יולי 2015 | מאי 2019 | קדנציה שנייה |
| איוואן בקאנוב | 22 במאי 2019 | 17 ביולי 2022 | בתקופתו התרחשה הפלישה הרוסית לאוקראינה. הודח בעקבות גל של עריקת סוכנים ואנשי ביטחון. |
| וסיל מאליוק | 18 ביולי 2022 |  | ממלא מקום |
ראו גם

הסוכנות הממלכתית לביטחון התקשורת
שירות הביון החיצוני של אוקראינה
שירות הביטחון הפדרלי
קד"ב
שוקי שוורץ

שוקי שוורץ (נולד ב-3 באפריל 1954) הוא כדורסלן עבר ישראלי ששיחק עבור מכבי תל אביב ונבחרת ישראל בעמדת הפורוורד וכיום איש עסקים והבעלים של חברת טולמנ'ס. גובהו של שוורץ הוא 198 סנטימטרים.
ביוגרפיה

שוקי שוורץ שיחק כדורסל כבר מגיל צעיר והשתייך למחלקות הנוער של מכבי קריית מוצקין. בגיל 14 הצטרף לנבחרת הקדטים של ישראל ושיחק בנבחרת בית ספרו בסמ"ת חיפה. בגיל 19 עבר להפועל חיפה וכיכב עמה בליגת העל. במדי האדומים שיחק במשך שנתיים וקלע עבורם במסגרת הליגה 820 נקודות, כאשר בעונת 1974/5 נבחר לחמישיית מצטייני הליגה. לאחר מכן, שוורץ עבר למכבי תל אביב, שיחק עבורה במשך שש שנים, וזכה עמה בשש אליפויות וחמישה גביעי מדינה, בנוסף לשתי זכיות בגביע אירופה לקבוצות (1977, 1981) ובגביע הבין-יבשתי (1981). לפני פרישתו ממשחק פעיל שוורץ שיחק גם בבית"ר תל אביב למשך שנתיים.
שוקי שוורץ שיחק 79 משחקים במדי הנבחרת הלאומית ושותף בזכייתה במדליית הכסף באליפות אירופה 1979.
בסך הכל, קלע שוורץ 2,878 נקודות במהלך 10 עונות פעילותו בליגת העל (מקום 69 בקלעי הליגה בכל הזמנים). במדי נבחרת ישראל קלע 441 נקודות (מקום 41 בכל הזמנים) ובמדי מכבי תל אביב באירופה קלע 148 נקודות (מתוכן 4 נקודות בגמר אליפות אירופה בשנת 1977).
לאחר פרישתו ממשחק פעיל, בגיל 28, פנה שוורץ לעולם העסקים והצטרף לנגרייה המשפחתית, "האחים שוורץ", שהייתה לאביו ולאחיו.  בהמשך החליט שוורץ כי פעילות הנגרייה,  שהתמקדה בייצור רהיטים לפי דרישה, תתמקד בייצור ריהוט משרדי והקים את קבוצת פיניש - שהפכה לחברה המובילה בתחום הריהוט המשרדי בישראל. בשנת 2000  קיבל שוורץ הצעה ומכר את החברה לקונצרן הקנדי לריהוט משרדי, טקניון. בשנת 2005 רכש יחד עם צביקה גיור (בעליה של חברת ניופאן), יורם באומן (פרסום באומן-בר-ריבנאי) ורואה החשבון פרופ' יצחק סוארי, את חברת טולמנ'ס, יבואנית רהיטי מותגים וכלי בית לשוק היוקרה.
שוורץ, תושב כפר שמריהו, נשוי לרחל ואב ל-3 בנות וסב ל-10 נכדים.
הערות שוליים

↑  פרץ סופר, הספורטאים הגדולים ביותר שצמחו בקריות מאז קום המדינה, באתר  mynet‏, 20 באפריל 2018
↑  הכדור אצלן, ראיון עם לירון ושירלי שוורץ בנותיו של שוקי שוורץ (מתוך מוסף ממון, 25.08.23), בדף הפייסבוק של טולמנ'ס דוט
| ‏‏נבחרת ישראל‏ - משחקי אסיה בכדורסל 1974 (מקום ראשון) |
| --- | --- | --- |
|  1 ארואסטי •  2 אבישר •  3 ברודי •  4 ברקוביץ' •  5 קרן •  6 אייזנר •  7 מרזל •  ‏8‏ ‏מוסקוביץ'‏‏  •‏ 9 נחמיאס • 10 שוורץ • 11 זסלבסקי • 12 ינאי • מאמן: חמו  |  1 ארואסטי •  2 אבישר •  3 ברודי •  4 ברקוביץ' •  5 קרן •  6 אייזנר •  7 מרזל •  ‏8‏ ‏מוסקוביץ'‏‏  •‏ 9 נחמיאס • 10 שוורץ • 11 זסלבסקי • 12 ינאי • מאמן: חמו  | ישראל |
| ‏‏נבחרת ישראל‏ - אליפות אירופה בכדורסל 1975 (מקום שביעי) |
| --- | --- | --- |
|  1 בלום •  2 אבישר •  3 ברודי •  4 שוורץ •  5 קרן •  6 ברקוביץ' •  7 לייבוביץ' •  ‏8‏ ‏מוסקוביץ'‏‏  •‏ 9 גורן • 10 מרזל • 11 אייזנר • 12 ינאי • מאמן: חמו  |  1 בלום •  2 אבישר •  3 ברודי •  4 שוורץ •  5 קרן •  6 ברקוביץ' •  7 לייבוביץ' •  ‏8‏ ‏מוסקוביץ'‏‏  •‏ 9 גורן • 10 מרזל • 11 אייזנר • 12 ינאי • מאמן: חמו  | ישראל |
| ‏‏נבחרת ישראל‏ - אליפות אירופה בכדורסל 1977 (מקום חמישי) |
| --- | --- | --- |
|  1 נחמיאס •  2 שוורץ •  3 גורן •  4 חוזז •  5 קרן •  6 ברקוביץ' •  7 לייבוביץ' •  ‏8‏ ‏מוסקוביץ'‏‏  •‏ 9 קפלן • 10 רוטשילד • 11 ינאי • 12 מרזל • מאמן: קליין  |  1 נחמיאס •  2 שוורץ •  3 גורן •  4 חוזז •  5 קרן •  6 ברקוביץ' •  7 לייבוביץ' •  ‏8‏ ‏מוסקוביץ'‏‏  •‏ 9 קפלן • 10 רוטשילד • 11 ינאי • 12 מרזל • מאמן: קליין  | ישראל |
| ‏‏נבחרת ישראל‏ - אליפות אירופה בכדורסל 1979 (מקום שני) |
| --- | --- | --- |
|  1 מנקין •  2 שוורץ •  3 בן ארי •  4 ארואסטי •  5 סילבר •  6 ברקוביץ' •  7 לייבוביץ' •  ‏8‏ ‏מוסקוביץ'‏‏  •‏ 9 קפלן • 10 שרף • 11 חוזז • 12 ינאי • מאמן: קליין  |  1 מנקין •  2 שוורץ •  3 בן ארי •  4 ארואסטי •  5 סילבר •  6 ברקוביץ' •  7 לייבוביץ' •  ‏8‏ ‏מוסקוביץ'‏‏  •‏ 9 קפלן • 10 שרף • 11 חוזז • 12 ינאי • מאמן: קליין  | ישראל |
שלווה מרדי מרדכיאשווילי

| --- | --- |
אין תמונה חופשית
 לידה:  10 במאי 1933 (בן 91) לאילאשי, גאורגיה הסובייטית 
 מדינה:  ישראל 
 
שלווה מרדי מרדכיאשווילי (בגאורגית: შალვა მარდი მარდახიაშვილი; נולד ב-10 במאי 1933) הוא פרופסור למדעי הרפואה ישראלי מאוניברסיטת מוסקבה וקייב, רופא ופרופסור מחקר במספר אוניברסיטאות למחקר באירופה, רוסיה וארצות הברית, בתחום האונקולוגי. ממציא "שיטת מרדי" הקרויה על שמו. ממייסדי קונגרס יהודי גרוּזיה. הוא פרופסור אורח באוניברסיטאות מחקר בעולם, וחבר פעיל ב-10 אקדמיות לאומיות ובינלאומיות למדעים, למחקר רפואי, בארצות הברית, באירופה ובאסיה.  ממציא מספר רב של פטנטים הרשומים על שמו.
קורות חיים

מרדי נולד בלאילשי שבגאורגיה וגדל בכותאיסי. הוא עלה לישראל באפריל 1974, והמציא בתחילת שנות ה-80, את שיטת מרדי. בעקבות החלטת משרד הבריאות לא לאשר את הטיפות לשימוש, עקר מרדי לשווייץ ב-1976 והיה למומחה בינלאומי לטיפול בשומות ובבעיות עור. לפרופ' מרדי קליניקות בבזל, לונדון, ניו יורק, קופנהגן ועד שנת 2003 גם בקריית אונו. בין היתר נועץ בו מנהיג ברית המועצות לשעבר, מיכאיל גורבצ'וב, לגבי כתם הלידה שבמצחו, אנשים ציבור רבים נבדקו וטופלו בידיו, ביניהם שמעון פרס, יצחק רבין, יצחק נבון, אהוד אולמרט, רונלד רייגן ועוד.
בשנת 2003 נחקר בעת ביקור בישראל בעניין שומה של חולה שלו, אשר לטענת המתלונן לא נבדקה כיאות על ידו, והתברר כי היא סרטנית מאוחר יותר. בעקבות החקירה החליטה הפרקליטות להגיש נגדו כתב אישום בגין רשלנות רפואית. לטענת מרדי: "אני הצלתי לאותו חולה את החיים. עצרתי לו את הדימום בעזרת הטיפול שלי. לא היה לו לא סרטן ולא גרורה של סרטן, מאחר שאם זה היה לו הוא לא היה חי שלושה חודשים ובטח לא עשר שנים. הוא בסך הכל רוצה כסף ממני".
שיטת מרדי היא  שיטה להסרת שומות ללא ניתוח. 
הטיפול הוא בשימוש בסולקודרם, שהוא חומר שהומצא על ידי מרדי, ומיוצר בשווייץ על ידי חברה בשם סולקו ומכאן שמה.
מרדי פרסם כמאה מאמרים בנושאיו השונים, ומוזמן להרצות באוניברסיטאות ובמכוני מחקר בעולם. הוא פרסם 5 ספרים בתחום הספרותי. בשנת 1974 קיבל אזרחות כבוד מאת טדי קולק ראש עיריית ירושלים.
נשוי לרוזמארי, גם היא ד"ר לרפואה, פרופסור כבוד באוניברסיטאות. לזוג שני ילדים, שניהם רופאים במקצועם.
קורות חיים > לימודים

בשנת 1959 סיים לימודי תואר דוקטור ברפואה, באקדמיה הלאומית לרפואה, במוסקבה (National Russian Academy of Medicine).
קורות חיים > מתפקידיו האקדמיים

בשנת 1963 מינוי פרופסור חבר בתחום האונקולוגי, באקדמיה למדעי הרפואה, במכון לאונקולוגיה של סנט פטרסבורג,  (Academy of Medical Sciences, Institute of Oncology).
בשנת 1968 מינוי פרופסור מחקר, באקדמיה למדעי הרפואה בקייב אוקראינה, (Academy of Medical Sciences).
בשנת 2000 דוקטור כבוד ופרופסור כבוד באקדמיה הצבאית של משרד הבריאות, בפדרציה הרוסית, (Honorary Doctor and Professor of the Military Medical Academy of the Ministry of Health).
קורות חיים > מתפקידיו הקליניים והמדעיים

בשנים 1974-1975 רופא אונקולוג במרכז הרפואי ע"ש חיים שיבא - תל השומר ובאוניברסיטת תל אביב.
בשנים 1974-1976 ראש תוכנית פיתוח שיטות מחקר בתחום הסרטן, בפקולטה למדעי החיים, אוניברסיטת תל אביב.
בשנים 1988-2003 מנהל קליניקה פרטית, לתחלואת העור, בישראל.
בשנים 1989-1994 פרופסור מחקר ומנהל חברה לקוסמטיקה ועור באיטליה.
בשנים 1979-1982 פרופסור אורח במחלקה לרוקחות תעשייתית, בווילטון, ארצות הברית, בחברת ריצ'רדסון-מרל (Visiting professor of dermatological department of pharmaceutical industry, Richardson-Merrell Ltd., Wilton).
בשנים 1986-1990 יועץ רפואי למחקר רפואי בתחום אנטירוקסידנטים בבעיות עור, באוניברסיטת בר-אילן.
בשנים 2000-2002 עומד בראש צוות ממציאים בינלאומיים בנושא של אי-עמידות התרופות האנטיביוטיות במחקר התרופתי, בחברת אינפקטל (Infectyl) בשווייץ, רוסיה וישראל (International Scientific Project: New Line of nonresistent antibacterial pharmaceutical Product).
קורות חיים > מפעילותו המקצועית

בשנים 1977-1982 פרופסור ומנהל מחקר דרמטולוגי בחברת סולקו, בזל (Solco).
בשנים 1981-1984 פרופסור אורח ויועץ מדעי בחברת ריצ'רדסון-מרל, ארצות הברית (Richardson-Merrell).
בשנים 1979-1982 פרופסור אורח בחברת מרל מרכז למחקר, אוהיו.
מספריו

החיים מבעד לצחוק ולדמע, תורגם לעברית בידי בנימין ודליה פישמן, יצא לאור בשנת 1999. הקדמה מאת נעמי שמר.
אני בן שבעים, ואני בטוח בעצמי יותר מאשר אי-פעם, יצא לאור במקביל בירושלים ובבזל בשנת 2003, בעברית, רוסית ואנגלית.
The Irony and Humour of The Wise, The Wisest Made Wiser by Wisdom, also by Rosmary Mardi. Edited by Alexandr  Peterovitch Karmanov and Alexandr Leonidovitch Dostman, in Moscow, Basel, and Jerusalem 2008
ראו גם

אנדוסקופיה
כירורגיה פלסטית
הערות שוליים

↑  קורות חייו מתאריך 17 בינואר 2010
↑  אתר קונגרס יהודי גרוּזיה
↑  יעל פז מלמד, מעור לחושך, מעריב, 21 באוגוסט 1987.
↑  אבי כהן, הפרופ' שהמציא "טיפות נגד שומות" נעצר, באתר ynet, 16 בספטמבר 2003.
↑  ראו קישור קודם למאמר ב-ynet
↑  האם ניתן לרפא סרטן במשחה?, באתר גלובס, 2 במאי 2001
| --- | --- |
בקרת זהויות :  NLI: 987007448341805171  ISNI: 0000 0001 1879 9103  LCCN: n2011024607  VIAF: 97121934   WorldCat (עם VIAF): 97121934
שמשון אורנשטיין

| --- | --- |
אין תמונה חופשית
 לידה:  18 בספטמבר 1824 כ"ה באלול ה'תקפ"ד
 פטירה:  12 בדצמבר 1903 (בגיל 79) כ"ג בכסלו ה'תרס"ד
רבי שמשון אורנשטיין (כ"ה באלול ה'תקפ"ד, 18 בספטמבר 1824 - כ"ג בכסלו ה'תרס"ד, 12 בדצמבר 1903) היה רב פולני ורבן של הערים אוזורקוב וקאליש.
ביוגרפיה

נולד בקמפן שבפרוסיה (אנ') לרב משה אורנשטיין, למד אצל אביו ואצל הרב יעקב שמחה רפיש, מחבר "משכן העדות". מסופר שכבר בנערותו היה בקי בספר "קצות החושן".
בשנת ה'תרי"ג (~1853) התמנה כאב"ד קרושנביץ, בעיר זו כיהן עשר שנים שבהן לימד תלמידים וכתב חיבורים על כמה ממסכתות התלמוד הבבלי.
בשנת ה'תרכ"ג התמנה כרבה של אוזורקוב והחזיק בכהונתו זו במשך עשרים ושלוש שנים. בתקופת כהונתו באוזורקוב, ישב יחד עם רבי מאיר ליבוש מלבי"ם ורבי ישראל יהושע מקוטנא בבית הדין המיוחד שדן בסכסוך בקהילת לונטשיץ בדבר כהונתו של רבי שלמה ליב מורגנשטרן מחבר "מנחת הבוקר" לאחר שהתברר כי הוא עיוור.
בשנת ה'תרמ"ו התמנה כרב ואב"ד בקאליש ולאחר מות רבה של העיר, הרב חיים אלעזר וקס מילא את מקומו.
הוא כיהן כרבה של קאליש עד פטירתו בשנת ה'תרס"ד (1903), החליף אותו ברבנות העיר הרב יחזקאל ליבשיץ.
חלק מהגהותיו לרמב"ם משוקעות בחיבור "ציוני מהר"ן" שכתב חתנו הרב נחום אש ושנדפסו בכמה מדפוסי משנה תורה לרמב"ם החל מדפוס ורשה תרמ"א. הרב אש היה צעיר בעת פרסום החיבור וחמיו הרב אורנשטיין הוא שמסר את החיבור לדפוס. במהדורת שולזינגר של הרמב"ם ייחסו בטעות את החיבור כולו לרב אורנשטיין.
תסמונת העולם החדש

תסמונת העולם החדש היא מכלול של מחלות שאינן מדבקות הנוצרות כתוצאה מצריכת ג'אנק פוד ואורח חיים בלתי פעיל, היא שכיחה במיוחד בקרב עמים ילידים ביבשת אמריקה, אוקיאניה ובאזור הארקטי. היא מאופיינת בהשמנת יתר, מחלות לב, סוכרת, יתר לחץ דם ותוחלת חיים מקוצרת.
גורמים

תסמונת העולם החדש מקושרת למעבר מתזונה מסורתית ופעילות גופנית לתזונה מערבית ואורח חיים בלתי פעיל. עיסוקים מסורתיים של ילידים - כגון דיג, חקלאות וציד - נטו לערב פעילות מתמדת, ואילו עבודות משרדיות מודרניות אינן כוללות זאת. הכנסת תחבורה מודרנית כגון מכוניות הפחיתה גם היא את המאמץ הגופני. במקביל, מאכלים מערביים העשירים בשומן, מלח, סוכר ועמילן מזוקק מיובאים למדינות העולם החדש וכמות הפחמימות בתזונה עולה.
אבחון

האבחנה אינה דורשת קריטריונים ספציפיים. לעיתים קרובות השמנת יתר ואחריה סיבוכים כמו יתר שומנים בדם, יתר לחץ דם ומחלות לב.
טיפול

פרק זה לוקה בחסר. אנא תרמו לוויקיפדיה ו.
ראו גם

תסמונת מטבולית
הערות שוליים

↑  Gracey, Michael (1995). "New World syndrome in Western Australian aborigines". Clinical and Experimental Pharmacology and Physiology. 22 (3): 220–225. doi:10.1111/j.1440-1681.1995.tb01985.x. ISSN 0305-1870. PMID 7554419. אורכב מ-המקור ב-2013-01-05.
↑  Shell, Ellen Ruppel (2001). "New World Syndrome - Spam and turkey tails have turned Micronesians into Macronesians. A case study of how fatty Western plenty is taking a disastrous toll on people in developing countries". The Atlantic. 50. ISSN 1072-7825.
↑  Lambert, Lorelei (1999). "The Kerr Dam: Collisions of Cultures". Keepers of the Central Fire: Issues in Ecology for Indigenous Peoples. Sudbury, MA: Jones & Bartlett Publishers. p. 46. ISBN 9780763709235. OCLC 44955349. With the expansion of the dominant culture, the people of the Flathead Nation grew increasingly dependent on a cash economy, and the dietary and health changes that resulted from an increase of carbohydrates in the diet. Today, diabetes, cardiac problems, hypertension, and the plethora of disease caused by obesity plague many members of the Flathead Nation (Personal conversation with Roy Big Crane).
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
שוקי פורר

שוקי פורר
שוקי פורר ודני וסלי
יהושע (שוקי) פוֹרֶר (נולד ב-15 ביוני 1944) הוא איש ציבור ישראלי, ששימש כראש עיריית רחובות בשנים 1998–2009. פורר הודה והורשע במסגרת הסדר טיעון בעבירה של הפרת אמונים בכך שמסר עבודות ללא מכרז לקבלן שתרם לו.
ביוגרפיה

נולד ברחובות, לפניה ולמרדכי, שהיה פרדסן ואיש ציבור. סבו, יעקב פורר, היה מראשוני המתיישבים ברחובות.
את שירותו הצבאי עשה כחבר וכמפקד להקת גייסות השריון. לאחר סיום לימודי משפטים באוניברסיטה העברית עבד כעורך דין.
בשנת 1978 נבחר כמועמד של הליברלים להתמודד לראשות עיריית רחובות, אולם בתנועת החירות החליטו להעדיף את יחזקאל הרמלך ופורר הוצב במקום השני ברשימת הליכוד למועצה. פורר נבחר למועצת העיר רחובות, והיה סגן ראש עיריית רחובות עד לשנת 1981. בתקופה זאת, מונה לשמש כמשנה למנכ"ל במשרד המסחר והתעשייה וכעוזר השר לנושא אזורי פיתוח. באותה תקופה שימש כמנהל מרכז ההשקעות.
בשנים 1983 – 1986 כיהן פורר כמנכ"ל משרד המסחר והתעשייה תחת השרים גדעון פת ואריאל שרון. בתפקיד זה הוא לקח חלק בתוכנית הכלכלית לייצוב המשק.
לאחר פרישתו משירות המדינה, שימש כנציגו בישראל של איש העסקים הדרום-אפריקאי, נייטי קירש. במסגרת זו, הוא היה למנכ"ל וליו"ר חברת ישרס. לאחר חיסול עסקיו של קירש בישראל, עבר לשמש כיו"ר חברת מרכזי שליטה בבעלות מוטי זיסר, והיה לשותף ליוזמת ההקמה של מתחמי המרינה בהרצליה ובאשקלון.
פורר שימש במהלך השנים גם כדירקטור בחברות ציבוריות כגון בנק לאומי לישראל, חברת מבני תעשייה בע"מ, כימיקלים לישראל בע"מ ופוספטים בנגב. היה חבר נשיאות איגוד לשכות המסחר, ראש מטה הקליטה של האיגוד ויו"ר הוועדה לקשרי חוץ. כמו כן כיהן כראש הרשות העליונה למשק כללי, גוף המופקד על הכנת המשק לשעת חירום.
בשנת 1993 התמודד לראשות עיריית רחובות, אך הפסיד על חודם של כ-200 קולות ליעקב סנדלר. בשנת 1998 נבחר לראשות העירייה, ובשנת 2003 נבחר לקדנציה נוספת.
בפברואר 2006 הודיע על הצטרפותו למפלגת קדימה. לקראת הבחירות המוניציפליות של 2008, משהתברר שהמפלגה אינה תומכת במועמדותו לראשות עיריית רחובות, חזר פורר לליכוד.
ב-25 בנובמבר 2008 נבחר בסיבוב השני לקדנציה שלישית, לאחר שגבר על יריבו, עוזי סלנט, ב-12%, למרות כתב האישום שהוגש נגדו.
ספרו, "הייתי ראש העיר" ראה אור בהוצאת "ידיעות ספרים" בשנת 2011.
ב-31 בדצמבר 2008 הודה פורר במסגרת הסדר טיעון בהפרת אמונים, בכך שמסר עבודות של העירייה ללא מכרז לקבלן שתרם כספים למערכת הבחירות שלו. על פורר נגזרו חמישה חודשי מאסר על תנאי, ביצוע 200 שעות שירות לתועלת הציבור וקנס של 75 אלף ש"ח. השופט אף קבע שיש במעשיו קלון ועל כן הוא מנוע מלכהן כראש עיר. פורר טען שהעבירה הייתה עניין טכני חסר חשיבות: "בבחירה שבין לעשות הרבה ולשגות בעניין טכני פעוט לבין לא לעשות דבר, העדפתי לעשות", אולם בית המשפט קבע שבמעשיו של פורר היה קלון, ובכך הופסקה כהונתו כראש עיריית רחובות. ב-21 ביולי 2009 דחה בית המשפט המחוזי את ערעורו על הקלון. ב-22 בספטמבר 2009 דחה גם בית המשפט העליון את בקשתו של פורר לביטול עבירת הקלון. בספטמבר 2021 מחק נשיא המדינה, יצחק הרצוג, את הרישום הפלילי של פורר.
חיים אישיים

שוקי פורר הוא אביו של שר החקלאות לשעבר עודד פורר.
הערות שוליים

↑  אהרן פריאל, הליכוד הציע להרמלך להיות מועמדם, מעריב, 13 בספטמבר 1978
↑  אהרן פריאל, הר־מלך מועמד הליכוד לראשות עירית רחובות, מעריב, 20 בספטמבר 1978
↑  יואב יצחק, הבורסה הגישה תביעה נגד חברת ישרס בדרישה לבטל הקצאת המניות לפורר, מעריב, 12 באוקטובר 1988
↑  יואב יצחק, שוקי פורר קיבל אופציה לרכוש 1% מפרויקט המרינה בהרצליה, מעריב, 21 ביוני 1988
אסתר גולדברשט, המרינה בהרצליה, מעריב, 24 בנובמבר 1989
↑  תומר ולמר, פורר דחה את חיזורי קדימה, באתר nrg‏, 30 בינואר 2009
↑  nrg מעריב, הבחירות: מהפך בצפון; ברחובות פורר ממשיך, באתר nrg‏, 26 בנובמבר 2008
↑  תומר זרחין, קלון לראש העיר רחובות, שוקי פורר - לא יוכל להמשיך לכהן, באתר הארץ, 31 במרץ 2009
↑  נועם שרביט, ‏הסדר טיעון: ראש העיר רחובות, שוקי פורר, יודה בהפרת אמונים; המדינה תבקש קלון, באתר גלובס, 5 בנובמבר 2008
↑  ת"פ 3437-11-08 מדינת ישראל נ' פורר ואח' - פסק הדין נגד שוקי פורר, באתר חדשות מחלקה ראשונה
↑  ציוץ של חנה קים בטוויטר, 29 בספטמבר 2021
| --- | --- |
בקרת זהויות :  NLI: 987007313933505171  ISNI: 0000 0003 6997 7090  LCCN: n2011085286  VIAF: 249456093   WorldCat (עם VIAF): 249456093
שוקי שחרור

| --- | --- |
אין תמונה חופשית
 לידה:  1956 (בן 68 בערך)
 מדינה:  ישראל 
 השתייכות:   צבא הגנה לישראל
 תקופת הפעילות:  1975–2005 (כ־30 שנה)
 דרגה:    תת-אלוף
 תפקידים בשירות
 מפקד פלחה"ן גולני  מפקד גדוד 51  מפקד עוצבת ברעם  סגן ומפקד אוגדת עזה  ראש מטה פיקוד הצפון  יועץ מפקד צבא סינגפור.  סגן מפקד פיקוד הצפון
 פעולות ומבצעים
 מבצע ליטני   מלחמת לבנון האינתיפאדה הראשונה   המערכה ברצועת הביטחון האינתיפאדה השנייה   מלחמת לבנון השנייה
 תפקידים אזרחיים
 אחראי על האפיון המבצעי של חברת אלביט מערכות יושב ראש מרחב מרכז של האגודה למען החייל
 
שוקי שחרור (נולד ב-1956) הוא איש צבא ישראלי בדרגת תת-אלוף, לשעבר ראש מטה פיקוד הצפון.
ביוגרפיה

שחרור גדל והתחנך בירושלים, דור 12 בארץ. למד בישיבה התיכונית נתיב מאיר בעיר מגוריו (במחזור שיצאו ממנו "חמשת הגנרלים": אלעזר שטרן, ישי בר, יאיר נוה, שוקי שחרור ורפי פרץ).
ביוגרפיה > שירותו הצבאי

בשנת 1975 התגייס לצה"ל ושובץ בחטיבת גולני וממנה לסיירת. בגולני עבר מסלול הכשרה כלוחם, קורס מ"כים חי"ר וקורס קציני חי"ר. עם תום הקורס שב לגולני ושימש במספר תפקידי פיקוד ובהם מפקד מחלקה, מפקד פלוגה וכמפקד פלחה"ן גולני. במלחמת לבנון שימש כסגן מפקד גדוד 51‏ ומיד עם תחילת הלחימה, עקב פציעת המג"ד - הוא קיבל פיקוד על הגדוד להמשך הלחימה. בהמשך שימש קצין אג"מ גולני, כמפקד גדוד 51 בין השנים 1984–1986 וסמח"ט גולני, משם נסע למכללה לפיקוד ומטה של המרינס האמריקאי. כשחזר שימש כמפקד עוצבת ברעם בין השנים 1989–1991 וכסגן ומפקד אוגדת עזה בשנים 1992–1994. במבצע ענבי זעם שימש כקצין אג"ם של פיקוד הצפון. ב-1978, בעת שהיה מפקד פלוגה, היה שחרור מעורב בתאונת דרכים קטלנית והורשע בארבע עברות: בגרימת מוות, בהתנהגות שאינה הולמת קצין, בנהיגה ללא רישיון ובעקיפה בדרך שאינה פנויה. בשנת 1998 מונה לראש מטה פיקוד הצפון. שחרור מונה לתפקיד זה ובשנת 2002 יצא לשליחות בסינגפור. ב-2005 השתחרר מצה"ל. במלחמת לבנון השנייה שימש במילואים כסגן מפקד פיקוד הצפון.
לאחר שחרורו מונה כאחראי על האפיון המבצעי של חברת אלביט מערכות. במילואים משמש שחרור כסגן מפקד פיקוד צפון. כמו כן הוא משמש כיושב ראש מרחב מרכז (27 סניפים) של האגודה למען החייל.
הערות שוליים

↑  אביחי בקר, אני לא דתי מחמד, באתר הארץ, 5 ביוני 2002.
↑  שוקי שחרור (1981), באתר גדוד הסיור של חטיבת גולני.
↑  רועי עמוס, "השארתי את הנשק בשדה המוקשים, אתה יכול להביא לי אותו?", באתר הגבורה, במחנה, ‏ 06.06.2012, כפי שהועלה ב"אתר הגבורה".
↑  משה (צ'יקו) תמיר, מלחמה ללא אות, הוצאת מערכות - משרד הביטחון, 2005, עמוד 32.
↑  משה (צ'יקו) תמיר, מלחמה ללא אות, הוצאת מערכות - משרד הביטחון, 2005, עמוד 134.
↑  רקע היסטורי, באתר התנועה לאיכות השלטון.
↑  עמוס הראל, יעלון יועלה בדרגה הבוקר; ירון מונתה לדוברת צה"ל, באתר הארץ, 9 ביולי 2002.
↑  אמיר אורן, ההחלטה הקשה של חלוץ, באתר הארץ, 9 באוגוסט 2006.
↑  רענן בן צור ואחיה ראב"ד, לראשונה: שלוש רקטות נחתו באזור חדרה, באתר ynet, 4 באוגוסט 2006.
תריזינוזאוריה

| תריזינוזאוריה |
| --- | --- |

תקופה
קרטיקון 167–66 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
קבוצה:: תריזינוזאוריה
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
תת־סדרה:: תרופודה
שם מדעי
 Therizinosauria

גולגולות של כמה מבני הקבוצה
תריזינוזאוריה (שם מדעי: Therizinosauria; בעבר נקראו: Segnosauria) היא קבוצה של דינוזאורים מקבוצת המנירפטורים שהיו בעלי טפרים ארוכים. בצורתם הם הזכירו את האורניתומימיים ואת הדיינוכירוס אך נחשבים לקרובים יותר לאובירפטוריים. דינוזאורים אלה חיו בין היורה עד הקרטיקון והם נמצאו ברחבי מרכז אסיה ובעיקר במדבר גובי וכמה מהם באמריקה הצפונית.
דינוזאורים אלה היו גדולים יחסית לקבוצתם והגדול שבהם - התריזינוזאורוס הגיע לאורך 10 מטר ולמשקל 5 טון. הם היו חסרי שיניים אך בעלי טפרים גדולים בקצה זרועות ארוכות איתם הם הורידו עלים מענפי עצים. בצורתם הם דמו לעצלני קרקע והם גם היו מכוסי נוצות.
מיון

סוג אשנוזאורוס (Eshanosaurus)?
סוג פלקריוס (Falcarius)
סוג בייפיאוזאורוס (Beipiaosaurus)
סוג Martharaptor
סוג Jianchangosaurus
על-משפחה Therizinosauroidea
סוג אניגמוזאורוס (Enigmosaurus)
סוג ארליאנוזאורוס (Erliansaurus)
סוג ניימונגוזאורוס (Neimongosaurus)
סוג שוזהוזאורוס (Suzhousaurus)
משפחה אלקסזאוריים (Alxasauridae)
משפחה תריזינוזאוריים (Therizinosauridae)
תסמונת הסינוס החולה

| --- | --- |
 תחום:  קרדיולוגיה 
 קישורים ומאגרי מידע
 MeSH:  D012804
 סיווגים
 ICD-11:  BC80.20 
 
תסמונת הסינוס החולה (באנגלית: "Sick sinus syndrome", או "SSS") היא שם שניתן לקבוצה של הפרעות קצב לב הנגרמות כתוצאה מתפקוד לא תקין של קשר הגת והפרוזדור, שהוא הקוצב הראשי בלב האדם. התסמונת מאופיינת באפיזודות חוזרות של הפסקה בפעילות הקוצב הראשי, המתבטאות בהפסקה של מספר שניות בפעילות הלב, או בהופעה של ברדיקרדיה. "תסמונת טכיקרדיה-בדיקרדיה" היא הופעה קלינית מסוימת של תסמונת הסינוס החולה, במהלכה קצב הלב משתנה בין קצב מהיר לקצב איטי לסירוגין. תסמונת זאת מקושרת במקרים רבים למחלת לב איסכמית ולבעיות במסתמי הלב.
הגורמים לתסמונת הסינוס החולה הם לרוב הצטלקות, התנוונות או נזק אחר לקוצב הסינוס. במקרים מסוימים עשויה התסמונת להיות תוצאה של מחלות כמו סרקואידוזיס, עמילואידוזיס, המוכרומטוזיס ומחלת צ'אגאס. לעיתים נגרמת התסמונת כתוצאה מקרדיומיופתיה
או מניתוח לב.
תסמונת הסינוס החולה עשויה להיות גם תוצאה של השפעות חיצוניות. תרופות מסוימות כמו דיגוקסין, חוסמי בטא או חוסמי תעלות סידן עלולות לגרום להפרעה בפעילות קוצב הסינוס. כמו כן, הפרעה באיזון של מערכת העצבים האוטונומית, תת-פעילות של בלוטת התריס או הפרעות אלקטרוליטריות כגון היפרקלמיה.
התסמונת נפוצה יותר בקרב קשישים, שם הסיבה היא לרוב הצטלקות לא ספציפית של הקוצב. בילדים, עשויים חלק מניתוחי הלב, ובעיקר ניתוחים המבוצעים בפרוזדורי הלב, לגרום לתסמונת הסינוס החולה.
סימנים וסימפטומים

על אף שמקרים רבים של תסמונת הסינוס חולה אינם גורמים לסימפטומים, מטופלים רבים הסובלים מהתסמונת מציגים סימפטומים הנגרמים בשל הירידה בזילוח הדם לרקמות, הנובעת מההפרעה בקצב הלב. הסימנים והסימפטומים הנפוצים הם:
אירועים של התעלפויות חוזרות
סחרחורת וכאב ראש
פלפיטציות
כאבים בחזה
קוצר נשימה
חולשה
בחילות
אבחנה

מכיוון שהתסמונת מתבטאת באירועים חולפים של הפרעה בקצב הלב, בדיקת א.ק.ג. לא תתעד ברוב המקרים הפרעות המשויכות לתסמונת. לרוב יהיה צורך במעקב אחר קצב הלב של החולה לאורך זמן באמצעות מכשיר הולטר. האבחנה מתבססת על:
אירועים של ברדיקרדיה
אירועים של "Sinus arrest" - הפסקה פתאומית של פעילות קוצב הסינוס
אירועים של חסימת הקוצב הראשי כך שהדחף החשמלי לא עובר ממנו אל הפרוזדורים ("Sinoatrial block")
קצב לב המשתנה באופן מהיר בין טכיקרדיה לברדיקרדיה
פרפור עליות עם תגובה חדרית איטית
אסיסטולה קצרה לאחר אפיזודה של טכיקרדיה
רפרוף עליות
טכיקרדיה ממוקד עלייתי שאינו הקוצב הראשי
"Sinus node reentrant tachycardia" - טכיקרדיה שהיא תוצר של מעגל ריאנטרי בקוצב הסינוס עצמו
תסמונת וולף–פרקינסון–וייט